**Душица Дражић** је уметница и кустоскиња, рођена у Београду, тренутно живи у Антверпену. Истражује просторе неправилности који носе снажно политичко значење. Анализира њихову трансформацију и преиспитује их на нивоу културног континуитета. У својој уметничкој пракси увек се бавила темом историје одређеног места и супротним тумачењима исте прошлости. Комплексност те теме често подразумева комбинацију научних и уметничких приступа, што подстиче трансдисциплинарни и колаборативни рад. Дражић је 2010. године добила награде Димитрије Башичевић Мангелос и Young European Artist Trieste Contemporanea. Излагала је у иностранству на самосталним и групним изложбама и учествовала у резиденцијалним програмима Q21-MuseumsQuartier (Беч), Iaspis (Стокхолм), ISCP (Њујорк), KulturKontakt (Беч), TimeLab (Гент) и Tobačna 001 (Љубљана). Била је иницијатор и кустос заједничких пројеката и изложби. Заједно са Вимом Јансеном је основала место OUT OF SIGHT 2018. године. То је простор за савремену уметност у Антверпену, фокусиран на аудио-визуелне праксе. Име OUT OF SIGHT [изван видокруга; скривено; далеко од очију] одражава и физичко и метафоричко стање организације. Налази се на ободу града Антверпена, у једном стамбеном насељу ван унутрашњег прстена града. Метафорички, OUT OF SIGHT има за циљ да пронађе потенцијал скривен унутар онога што често доживљавамо као другачије, маргинално или нежељено. То је простор где се поетско и политичко могу сусрести.

www.dusicadrazic.com
[www.out-of-sight.be](http://www.out-of-sight.be)

**Синиша Илић** (Београд, 1977) ликовни уметник активан и у пољу извођачких уметности бави се кроз раличите медије друштвеним феноменима и механизмима истражујући форме рада, тензија у друштву, насиља и нестабилних ситуација. **Бојан Ђорђев** (Београд, 1977) је позоришни редитељ, али и са праксом у ауторским и истраживачким пројектима који се баве питањима социјаллистичког наслеђа и капиталистичке економије. Међу оснивачима су TkH-Теорија која хода (2001–2017), уметничко-теоријске платформе и сарађују на уметничким и истраживачким радовима у институционалним оквирима као и на ванинституционалној уметничкој сцени у земљи и иностранству од раних 2000-их година. Ко-кустоси су са Мајом Мирковић српске изложбе *Радови на сцени*, на Прашком квадријеналу дизајна сценског простора 2019.

**Ивана Кличковић** је рођена и одрасла у Југославији. Дипломирала је и магистрирала сликарство на Факултету ликовних уметности у Београду. Од 2000. до 2010. била је стручни сарадник, асистент и доцент на Архитектонском факултету у Београду. Од 2010. године живи и ради у Берлину, где гради мултидисциплинарну праксу засновану на особеном истраживању односа између слике, цртежа и фотографије, и њихове повезаности са филмском и позоришном сценографијом.

Најновија самостална изложба Иване Кличковић *Слике* одржана је 2020. у Gallerie Gilla Lörcher у Берлину. Претходно је самостално излагала у Културном центру Београда (*here... the moon*), Галерији Звоно, Дому омладине и Центру за културну деконтаминацију у Београду, као и у Галерији савремене уметности у Панчеву, Србија. Учествовала је и на бројним значајним групним изложбама међу којима Југословенски бијенале младих 1998. и 2004; 39. и 42. Октобарски салон, 1998. и 2001; *Off Beat*, Студентски културни центар, 2007; *Arcadia Unbound*, Funkhaus Берлин, 2015. Радови Иване Кличковић налазе се у колекцији Музеја града Београда и Теленор Колекцији

**Жолт Ковач** (Панчево, 1975)По завршетку Математичке гимназије у Београду 1994. године уписује Факултет ликовних уметности у Београду, одсек сликарство, на ком и магистрира 2002. године. Докторске студије уметности завршава 2016. године на истом факултету. Од 2000. до 2002. године похађао Школу за историју и теорију слике при Центру за савремену уметност у Београду. Приредио 27 самосталних изложби и учествовао на стотинак групних изложби у земљи и иностранству (Словенија, Немачка, Аустрија, Норвешка, Пољска, Словачка, Мађарска, Француска, Чешка, Естонија, Грчка, САД, Русија, Македонија). Ради као професор струковних студија на Академији техничких струковних студија Београд, одсек Београдска политехника. Суоснивач интернет магазина за савремену уметност Supervizuelna (www.supervizuelna.com). Свирао бас гитару у алтернативној рок групи Јарболи. Живи у Београду.

www.zoltkovac.com
zolt.kovac@gmail.com
IG @zolt.kovac.art

**Никола Марковић** је рођен у Копру, Словенија, 1979. године. Студирао је сликарство на Факултету ликовних уметности у Београду. Од 2003. године редовно излаже у галеријама и институцијама културе у земљи и иностранству укључујући Салон музеја савремене уметности у Београду, Музеј савремене уметности Војводине у Новом Саду, Музеј града Београда, 55. Октобарски салон, Галерија Факултета ликовних уметности, Дом културе Студентски град, СКЦ, Дом омладине, Установа културе Пароброд, Народна банка Србије, Галерија Ремонт, Галерија Звоно, Галерија Универзитетске библиотеке, НОВА галерија, Магацин у Краљевића Марка у Београду, Уметничка галерија Надежда Петровић у Чачку, Културни центар Сопот, галерија Винко Перчић у Суботици, Галерија савремене уметности у Смедереву, Савремена галерија у Зрењанину, Опен спаце у Мајданпеку, Градска галерија у Краљеву, Kulter у Амстердаму, Cultural City Network у Грацу, Leewasser у Брунену, галерија 16b у Цириху, Centro Civico Universidad у Сарагоси, Centro Experimental de Arte y Пенсамиенто у Мадриду, Positions Art Fair у Минхену. Радови Николе Марковића налазе се у колекцији Музеја савремене уметности у Београду и другим јавним и приватним колекцијама. Добитник је награде "Димитрије Башичевић Мангелос (за продукцију) 2008.

**Горан Мицевски** је рођен у Београду 1977. Године. Дипломирао је фотографију на Факултету примењених уметности, Универзитета у Београду 2004. године. Активно излаже од 2000. године, и добитник је значајних награда од којих се могу издвојити златна медаља за фотографију, Стеријино позорје, Нови Сад, специјална награда на фестивалу Алтернативе филм/видео, Београд, специјална награда Медиа Форум, Московског филмског фестивала.

**Владимир Николић** живи и ради у Београду. Бави се видеом, видео перформансом, филмом и фотографијом. У свом ранијем раду Николић истражује механизме ритуалног подвргавања верским институцијама и традицији, као и ауторитету историје уметности. Кроз целу своју уметничку праксу бави се институционалном критиком и питањем опште сврхе уметника у свету уметности. У каснијим радовима истражује визуелну перцепцију и идеју времена и простора и начине на које се они подвргавају историји оптике и новим технологијама. Излагао је у иностранству на самосталним и групним изложбама и учествовао у уметничким резиденцијалним програмима – Foundation for a Civil Society [Фондација за цивилно друштво] (Њујорк, 2003), Recollets (Париз, 2007), Otto Prod (Марсељ, 2008), 24cc (Рим, 2011), Times Museum (Гуангџоу, 2014), IASPIS (Стокхолм, 2016), Tobačna 001 (Љубљана, 2017). Његови радови се налазе у међународним приватним и јавним колекцијама, као што су колекција Centra Pompidu, Музеј Berardo Лисабон, FRAC Poitou Charente, Музеј савремене уметности Београд, Збирка савремене уметности Фондације Vehbi Koç, MAXXI – Национални музеј уметности 21. века, Рим, итд. .

**Иван Петровић** (Крушевац, 1973). Дипломирао је на Академији уметности „БК“ у Београду 2002. на одсеку фотографије. Члан је УЛУС-а. Кооснивач је и уредник „Центра за фотографију“; уредник је „Фото-форума“ (2010–2011); аутор је и приређивач књиге *Фото-форум, разговори о фотографији*; иницијатор је и аутор годишње изложбе фотографија „Блискост и разлике“. Добитник је награде „Димитрије Башичевић Мангелос“ и стипендије KulturKontakt у Бечу.
www.ivanpetrovic.net

**Иван Шулетић** је дипломирао (2007) и завршио докторске уметничке студије (2015) на Сликарском одсеку Факултета ликовних уметности у Београду. Излагао је на бројним самосталним и групним изложбама у Србији и иностранству. Његови радови се налазе у јавним и приватним колекцијама, међу којима су Музеј града Београда, Колекција уметности European Patent Office, Wiener Städtische колекција савремене уметности, колекција Галерије савремене уметности Ниш и друге. Шулетић је добитник прве награде Фондације Владимир Величковић за цртеж 2018. године, награде „Ликовна јесен“ 2016. и друге награде „Ниш Арт Фондације“ за 2015. годину. Запослен је у звању доцента на Архитектонском факултету у Београду.